《送李仲信》
宋代·李流谦

凤巢无鸺鹠，虎穴不生狸。
巽岩四十年，名声儿童知。
黄流出昆仑，笔力子似之。
严兵鏖残敌，往往辄偃麾。
廉颇用赵人，战胜地有宜。
一吸空湖江，兹行定英奇。
事功出邂逅，道德为根基。
傥践钟鼎盟，毋爽藜藿期。
请因问安际，订我言是非。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。